62007TJ0129_INF
Presuda Općeg suda (prvo vijeće) od 17. rujna 2019. – Irska i Aughinish Alumina protiv Komisije
(spojeni predmeti T-129/07 i T-130/07)
„Državne potpore – Direktiva 2003/96/EZ – Trošarine na mineralna ulja – Mineralna ulja koja se koriste kao pogonsko gorivo za proizvodnju aluminij-oksida – Oslobođenje od trošarina – Selektivnost mjere – Smjernice Zajednice o državnim potporama za zaštitu okoliša iz 2001.”
1.
Potpore koje dodjeljuju države – Pojam – Selektivnost mjere – Odstupanje od općeg poreznog sustava – Opravdanje koje se temelji na naravi i strukturi sustava – Teret dokazivanja – Oslobođenje od trošarina za teška ulja koja se koriste za proizvodnju aluminij-oksida – Nepostojanje elemenata koji pokazuju navedeno opravdanje
(čl. 87. st.1. UEZ-a)
(t.55., 56., 60., 61., 65., 69.-72., 89.-93.)
2.
Sudski postupak – Akt kojim se pokreće postupak – Formalni zahtjevi – Jasan i precizan prikaz tužbenih razloga – Istovrsni zahtjevi za prigovore navedene u potporu tužbenom razlogu – Opće upućivanje na zajedničku izjavu Vijeća i Komisije prilikom donošenja direktive – Dopuštenost
(Statut Suda čl. 21. al.1. i 53. al.1.; Poslovnik Općeg suda (1991), čl. 44. st.1. t. (c))
(t.80.-86.)
3.
Potpore koje dodjeljuju države – Zabrana – Odstupanja – Potpore koje se mogu smatrati spojivima sa zajedničkim tržištem – Potpore za zaštitu okoliša – Smjernice Zajednice o državnim potporama za zaštitu okoliša – Potpore u obliku oslobođenja od poreza – Kriteriji za ocjenu
(čl. 6. i 87. st.3. UEZ-a ; Komunikacija Komisije 2001/C 37/03, t. 51. st.1.)
(t.102.-109., 111.)
Predmet
Zahtjevi na temelju članka 263. UFEU-a za potpuno ili djelomično poništenje Odluke Komisije 2007/375/EZ od 7. veljače 2007. o oslobođenju od trošarina za mineralna ulja koja se koriste kao pogonsko gorivo za proizvodnju aluminijeva-oksida u regiji Gardanne, u regiji Shannon i na Sardiniji, koju su provele Francuska, Irska i Italija [C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01)] (SL 2007., L 147., str. 29), u dijelu u kojem se njome utvrđuje postojanje državne potpore koju je počevši od 1. siječnja 2014. dodijelila Irska na temelju oslobođenja od trošarina na mineralna ulja koja se koriste kao pogonsko gorivo za proizvodnju aluminij-oksida u regiji Shannon (Irska) i Irskoj nalaže da zatraži povrat navedene potpore ili ukine ili suspendira njezinu isplatu.
Izreka
1.
Tužbe se odbijaju.
2.
Irskoj se nalaže snošenje troškova u predmetu T-129/07.
3.
Društvu Aughinish Alumina Ltd nalaže se snošenje troškova u predmetu T-130/07.